ArabovMK/tajik-wikipedia-corpus huggingface dataset:
Азиз Оҳаннуш

Азиз Оҳаннуш (барбар.; шилх.;; дар с. 1961 дар Тафраут ёфтааст) — соҳибкори марокашӣ ва аз сентябри 2007 вазири кишоварзӣ. Сарвазири Марокаш аз 7 октябри соли 2021. Яке аз сарватмандтарин одамони Марокаш; дӯсти шахсии шоҳ Муҳаммади 5 6 Таҳсилот Азиз Оҳаннуш маълумоти ибтидоӣ ва миёнаи худро дар Касабланка гирифтааст 7. Соли 1986 Донишгоҳи Шербрукро бо ихтисоси менеҷмент хатм кардааст 8 Тиҷорат Азиз Оҳаннуш директори генералии ширкати холдингии " ", конгломерати марокашӣ мебошад, ки махсусан дар соҳаи нафту газ фаъол аст. 9 Дар моҳи ноябри соли 2013 " дороиҳои холиси ӯро 1,4 миллиард доллар арзёбӣ кард. Конгломерати ширкати холдингии " " аз падараш ба ӯ мерос мондааст. 10 Дар соли 2019 сарвати шахсии ӯ аз ҷониби " ба 1,9 миллиард доллар арзёбӣ карда шуд, ки вай баъд аз подшоҳ дувумин сарватмандтарин марди Марокаш гардид. Тавассути ширкати холдингии " ", Оҳаннуш тақрибан шаст ширкат дорад, аз ҷумла ", " ", " ", " ", " ", ", " ", " ",,, "," " ва " ". Дар соли 2020 Азиз Оҳаннуш дар феҳристи солонаи шахсиятҳои бойтарини арабҳои ҷаҳон дар " дар ҷойи 21-ум қарор гирифта буд. 11 Сиёсат Аз соли 2003 то 2007 Оҳаннуш президенти шӯрои минтақавии "Сусс-Масса-Дроа" буд 12 Вай пеш аз рафтан аз 2 январи соли 2012 узви ҳизби Ассамблеяи Миллии Мустақил (АММ) буд 13 14 Моҳи сентябри 2007 Оҳаннуш вазири кишоварзӣ таъин шуд 15 23 августи соли 2013 шоҳ Муҳаммади ӯро пас аз истеъфои вазирони ҳизби Истиқлол аз ҳукумати Абдулилоҳ бин Киран вазири муваққатии молия таъин кард ва ин вазифаро то 9 октябри соли 2013 нигоҳ дошт 16. 29 октябри 2016, Оҳаннуш пас аз президенти ҳизб интихоб шуданаш ба АММ баргашт 17 Дар моҳи феврали соли 2020 шоҳ Муҳаммади ба Азиз Оҳаннуш дастур дод, ки стратегияи рушди кишоварзии подшоҳиро то соли 2030 таҳия кунад. Ин нақшаи нав, ки Насли Сабз ном дорад, идомаи нақшаи Насли Сабз-и Марокаш аст 18. Дар моҳи марти соли 2020, тавассути ширкати худ ", фаръии гурӯҳи ", Оҳаннуш ба Фонди идоракунии пандемияи Коронавирус, ки аз ҷониби шоҳ Муҳаммади 19 20 21 таъсис ёфтааст, тақрибан 1 миллиард дирҳам (103.5 миллион доллар) хайрия кард. Оила Бо Салва Идрисӣ, як зани соҳибкор, ки соҳиби як ширкати фурӯшгоҳ аст ва соҳиби франшизаҳои марокашӣ барои брендҳо ба монанди, ва аст, издивоҷ кардааст. 2.
Азизи Астарободӣ

Азиз ибни Ардашери Астарободӣ — шоир, нависанда, таърихнигор ва донишманди форс-тоҷик, муаллифи "Базму разм".
Азиз Несин

Азиз Несин, номи аслӣ — Муҳаммад Нусрат (декабр 1915 1 2 3 ё 21 декабр 1915 4, 6 ё Истанбул 2 — 6 июл 1995 5 6 3,, Вилояти Измир 7) — нависанда ва воқеъанависи Зиндагинома Дар 12-солагӣ аз падару модар маҳрум шуд ва дар дорушшифо мегирифт ва Нусрати ҷавон насаби "Несин" гирифт, ки маънояш "Ту чӣ?" "Чистӣ?" мебошад. Азиз Несинро метавон "адиби зиндонӣ" ном бурд. Вай барои ҳақгӯӣ, ҳаҷви нишонрас с-ҳои 1946, 1948, 1949, 1950, 1984 ба муддатҳои гуногун — 4 моҳ, 11 моҳ, 17 моҳ, 9 моҳ ва ғайра аз озодӣ маҳрум шудааст. Эҷодиёт Муҳаққиқони осораш Азиз Несинро соҳиби 40 китоб барои кӯдакон, 56 маҷмӯаи ҳикояҳо ва романҳо донистаанд. Худи нависанда беш аз 2 ҳазор ҳикоя ва романи шашҷилдаи тарҷумаиҳолӣ навиштанашро таъкид намудааст. Асарҳои "Хари мурда", "Офарин", ҳикояҳои ҳаҷвии "Агар зан мебудам", "Биёед, дами беғам занем", маҷмӯаҳои шеърҳои "Азизнома", романи "Шоҳи футбол", "Намоишномаҳо" ба қалами Азиз Несин тааллуқ доранд. Ӯ муаллифи пйесаҳои "Як дақиқа назди ман оед", "Дар мамлакате" ва ғайра мебошад. Аксар осори Азиз Несин ба забонҳои гуногуни дунё тарҷума ва нашр шудаанд. Аз осори Азиз Несин ба забони тоҷикӣ маҷмуаи ҳикояҳои "Фонус" (1963, тарҷумаи А. Раҳимов), "Мактубҳо аз он дунё" (1978, тарҷумаи Ӯ. Кӯҳзод), романи "Шоҳи футбол" (1990, тарҷумаи Ҷ. Шарифов) ва ҳикояҳои бисёре дар саҳифаҳои рӯзномаву маҷаллаҳо тарҷума ва чоп шудаанд. Азиз Несин ба Тоҷикистон ихлосу муҳаббати самимӣ дошт ва ҳамвора шеъру лафзи хуб ва меҳмоннавозии мардуми форсу тоҷикро ситоиш мекард. Ӯ соли 1978 ба Тоҷикистон омада дар ҷашни 100-солагии Садриддин Айнӣ ширкат ва суханронӣ намуда буд. Дунё Азиз Несинро эътироф намудааст ва замоне Туркияро бо номи ӯ мешинохтанд. Дар Туркия ду маротиба нависандаи халқ интихоб гардид, медали тилои Лантоссойро соҳиб шуд, узви фахрии пенклубҳои Англия ва Германия буд. Дар озмуни байналмилалии ҳаҷвнигорон, ки дар Италия баргузор гардид (солҳои 1956 ва 1957) ба дарёфти мукофоти асосӣ — "Шохи тилоии нахл" мушарраф шуд; ҳамчунин мукофоти маҷаллаҳои "Хорпуштаки тилоӣ" ва "Крокодил"-ро дар солҳои 1952, 1956, 1959 дарёфт намудааст.
Азизи Бодома

Азизи Бодома — деҳа тобеъи шаҳраки Обигарми ноҳияи Роғун. Аз Азизи Бодома то маркази шаҳрак 9 км, то маркази ноҳия 20 км; роҳ автомобилгард. Аҳолиаш 192 нафар, тоҷикон. Иқтисод Деҳа мактаби ибтидоӣ дорад. Соҳаҳои асосии хоҷагӣ: чорводорӣ, боғдорӣ ва сабзавоткорӣ. Заминҳо аз оби чашма обёрӣ мешаванд.
Ғайрат Азиззода

Азиззода Ғайрат Муллоаҳмад (17 октябри 1973, ноҳияи Масчо) — омӯзгор, иқтисодчӣ, вакили Маҷлиси намояндагони Маҷлиси Олии Ҷумҳурии Тоҷикистон. Зиндагинома Азиззода Ғайрат Муллоаҳмад 17 октябри соли 1973 дар ноҳияи Масчо ба дунё омадааст. Миллат тоҷик. Соли 1994 Донишгоҳи давлатии шаҳри Хуҷанд ба номи академик Б. Ғафуровро ва оли 2014 Донишгоҳи давлатии тиҷорати Тоҷикистонро (ғоибона) хатм кардааст. Ихтисос-омӯзгор, молия ва қарз. Корнома Солҳои — Омўзгори муассисаи таҳсилоти миёнаи умумии 12, ноҳияи Мастчоҳ Солҳои — Раиси кооперативи истеҳсолии "Сароб"-и ноҳияи Мастчоҳ Солҳои — Мутахассис дар намояндагии тиҷоратии Тоҷикистон дар Федератсияи Русия Солҳои — Директори Корхонаи воҳиди давлатии ҷумҳуриявии "Захираи моддии Суғд"-и Агентии захираҳои моддӣ, шаҳри Хуҷанд. Соли 2014 (10.02.) — Муовини авали директори корхонаи воҳиди давлатии ҷумҳуриявии "Захираи моддии Суғд"-и Агентии захираҳои моддӣ, шаҳри Хуҷанд Аз декабри оли 2014 то с.2020 — Раиси ноҳияи Мастчоҳи вилояти Суғд. 1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст 1 Ҷоизаҳо Вакили Маҷлиси вакилони халқи ноҳияи Мастчоҳ буд. Бо медали "Хидмати шоиста" сарфароз гардонида шудааст.
Азиза Акобирова

Азиза Акобирова (18.03.1950, шаҳри Самарқанд) — физикдон и тоҷик. Номзади илмҳои физика ва математика, дотсент. Зиндагинома Азиза Акобирова 18 марти соли 1950 дар шаҳри Самарқанд ба дунё омадааст. Таҳсилоташро дар факултети физика ва математика ДДС ба номи А. Навоӣ давом додааст. Соли 1972 ба Душанбе омадааст: ходими хурди илмии УДТ ба номи В. И. Ленин, ходими калони илмӣ, ходими пешбари илмии каф. физикаи ҷисмҳои сахт, муаллимаи калони каф. физ. ядроӣ. Аз соли 1990 — дотсенти кафедраи электроникаи физикаи УДТ ба номи В. И. Ленин. Фаъолияти илмиаш ба таҳқиқи хосиятҳои физики ва технологияи ҳосилкунии лавҳаҳои тунуки нимноқилӣ ва сохтани детекторҳои нимноқилӣ ва батареяҳои офтобӣ бахшида шудааст. Дар мавзӯи "Детекторҳои нурафкании ҳастаӣ бар заминаи теллуриди кадмий" рисолаи номз. дифоъ кардааст. Муаллифи зиёда аз 60 мақолаи илмӣ, як патенти ихтироъ ва 10 дастури таълимӣ.
Азизмат Имомов

Имомов Азизмат Холматович — вакили Маҷлиси намояндагони Маҷлиси Олии Ҷумҳурии Тоҷикистон даъвати Зиндагинома Корнома Аз марти соли 2010 — вакили Маҷлиси намояндагони Маҷлиси Олии Ҷумҳурии Тоҷикистон Эзоҳ Пайвандҳо МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН.
Азиза Азимова

Азиза Азимова — раққоса ва балетмейстери тоҷик. Ҳунарпешаи хизматнишондодаи ҶШС Тоҷикистон. Ҳунарпешаи халқии ҶШС Тоҷикистон. Зиндагинома Азиза Азимова 1915 дар қишлоқи Сурхи (Тоҷкистони шимолӣ) ба дунё омадааст. Аз синни 2 солагӣ ба Бухоро кӯчидааст. С. 1927 дар омӯзишгоҳи педагогии занонаи Бухоро таҳсил намуда, дар дастаи ҳаваскорони он ҳунарнамоӣ кардааст. Солҳои 1930-1932 ҳунарпешаи Театри сайёри коргарони Тошканд. С. 1932 баъди ба Тоҷикистон омадан артисти Театри давлатии драмаи тоҷик ва раққосаи Театри мусиқии тоҷик (ҳоз. Театри давлатии академии апера ва балети тоҷик ба номи С. Айнӣ-1946) буд. Хатмкардаи шуъбаи режиссёрию балетмейстерии Институти давлатии санъати театрии ба номи А.В. Луначарскийи шаҳри Маскав. Солҳои 1951-1964 сарбалетмейстери Филармонияи давлатии Тоҷикистон. Солҳои 1964-1965, 1983-1985 дар Театри Кобулнандории Афғонистон устоди рақс буд. Аз 1967 дотсент, мудири кафедраи Донишкадаи давлатии санъати Тоҷикистон ба номи М. Турсунзода буд. Эҷодиёт Нақшҳои Ширин ("Мубориза"-и А. Усмонов), Раъно (пиесаи ҳамноми А. Саидмуродов), Аделма ("Маликаи Турандот"-и К. Готси) ва ғ. дар саҳнаи балет нақшаҳои Нозгул ("Ду гул"-и А. Ленский, 1941), Лиза ("Эҳтиёткории беҳуда"-и П.Л. Гертел, 1943), Мария ("Фавораи боғчасарой" - Б. Асафев, 1945) аз ҷумлаи беҳтарин нақшҳои офаридаи А. мебошанд. Дар драмаҳои мусиқии "Гулсара"-и К. Яшин, "Розия"-и Ё. Акубҷонов ва Н. Зелеранский, "Суруди ғазаб"-и Г.Г. Эл-Регистон ва А.М. Крепс, намоишномаи мусиқии "Лола" ва нахустин операҳои тоҷик – "Шӯриши Восеъ" ва "Коваи оҳангар"-и С. Баласанян, "Тоҳир ва Зӯҳро"-и А. Ленский як қатор рақсҳои яккаса ва бисёркасаро бо маҳорат иҷро намудааст. Ба қавли Н. Нурҷонов: А. "яке аз аввалин раққосаҳоест, ки техникаи рақси классикии аврупоиро аз худ намуда, бо унсурҳои рақси миллӣ омезиш додааст" ва ин ҳунарашро ба шогирдон ёд медод. А. балетҳои "Лолаи сурх", "Доктор Айболит"-ро ба саҳнаи Театри давлатии академии опера ва балети тоҷик ба номи С. Айнӣ гузоштааст. Ӯ муаллифи якчанд китоби дарсӣ, брошюра ва мақолаҳо оид ба санъати хореографии Тоҷикистон аст. 2 Ҷоизаҳо Адабиёт.
Азизи Азиз

Азизи Азиз (Азизов Азиз Ибодуллоевич феврали 1961, ноҳияи Ғончӣ) — нависандаи тоҷик. Узви Иттифоқи нависандагони Тоҷикистон. Зиндагинома Азизи Азиз 12 феврали соли 1960 дар деҳаи Каҷровути ноҳияи Ғончӣ таваллуд ёфтааст. Мактаби ҳаштсоларо дар зодгоҳаш ва миёнаро дар интернати шаҳри Чкалов хатм карда, соли 1977 муҳассили факултаи педагогика ва методикаи таълими ибтидоии Институти давлатии педагогии Хуҷанд шудааст. Баъди хатми донишгоҳ муддате корманди радиои маҳаллӣ ва рӯзномаи сертиражи "Абрешимбофи пешқадам" будааст. Баъдан ба зодгоҳаш рафта, то соли 1987 омӯзгорӣ кардааст. Соли 1987 дар шаҳри Душанбе ба кор пардохта, аввал муҳаррири калон, баъдан котиби масъули маҷаллаи "Чашма" будааст. Ҳамчунин, муддате дар рӯзномаҳои "Тоҷикистон"-у "Ҷавонони Тоҷикистон" ва маҷаллаҳои "Фирӯза"-ву "Истиқбол" фаъолият доштааст. Эҷодиёт Азизи Азиз асосан барои бачаҳо менависад. Гулчини офаридаҳояш дар китобҳои "Афсона ва ҳикояҳо", "Хандонак", "Қиссаи пирамарди тоҷик ва сарлашкари муғул", "Қарзи сарлашкар", "Донишманд ва девдарахт", ҳикояҳо, "Баҳор омад", "Фил аз чӣ метарсад?", "Афсонаи об", "Шаш ва нуҳ", "Саргузашти заргӯшак", "Афсонаи тарс", "Ҷануб кадом тараф аст?" ба чоп расидаанд. Чанд афсонаи ӯ ба забонҳои чехӣ ва қирғизӣ тарҷума ва чоп шудаанд. Ҷоизаҳо.
Азизмоҳ Асадуллоева

Азизмоҳ Асадуллоева (зод. 19 июл 1955, ноҳияи Ҷалолиддин Балхӣ) — бонуи аввали Тоҷикистон, ҳамсари Эмомалӣ Раҳмон. Зиндагинома Азизмоҳ Асадуллоева соли 1955 дар деҳаи Навободи ноҳияи Колхозобод ба дунё омадааст. Мактаби миёнаи 33-и ноҳияи Колхозободро 1 то синфи 8 хонда, баъди хатми синфи 8 барои кӯмак ба корҳои модари серфарзандаш таҳсилро давом надод 2. Соли 1975 Азизмоҳ бо писарамааш Эмомалӣ Раҳмон оила барпо намуда, ба ноҳияи Данғара рафт 2. Азизмоҳ ҳамчун деҳқондухтари асил корҳои хона ва саҳроро ба анҷом мерасонд. Чанде корманд ва баъдан сардори звенои оилавӣ Колхози ба номи Ленини ноҳия Данғара буд. Фарзандон Модари 2 писар ва 7 духтар: Фирӯза, Озода, Тахмина, Рухшона, Парвина, Рустам, Заррина, Фарзона ва Сомон.
Назруллоҳи Азизиён

Назруллоҳи Азизиён (Назруло Мирахмадович Азизов) — шоир, рӯзноманигор, узви Иттифоқи нависандагони Тоҷикистон. Зиндагинома Назруллоҳи Азизиён 19 октябри соли 1967 дар деҳаи Ворух ноҳияи Исфара таваллуд ёфта, соли 1984 мактаби миёнаи 21 зодгоҳашро хатм кардааст. Дастпарвари факултаи филологияи тоҷики Донишгоҳи миллии Тоҷикистон. Солҳои дар ҳафтаномаи "Адабиёт ва санъат" муҳаррири шӯъба ва котиби масъул, солҳои омӯзгори мактаби деҳаи Ворух, корманди рӯзномаи "Нилуфар" ва муҳаррири масъули ҳафтаномаи "Лочин" будааст. Эҷодиёт Ашъораш дар маҷмӯаҳои дастҷамъии "Чил қалам", "Армуғони ғазал" ва рӯзномаву маҷаллаҳо ба табъ расидаанд. Соҳиби маҷмӯаҳои шеърии "Ҷоми чашм", "Сояҳои офтобӣ" ва "Аз гил ва гул" мебошад. Барои силсилаи шеърҳои "Хоҳам, ки дар рагҳои гул ҷорӣ шавам чун хуни гул" беҳтарин муаллифи ҳафтаномаи "Адабиёт ва санъат" дар соли 1991 дониста шудааст.
Азизмуҳаммад Холмуҳаммадзода

Азизмуҳаммад Холмуҳаммадзода (Холмуҳаммадзода Азизмуҳаммад Холмуҳаммад; зод. 4 марти 1959, ноҳияи Ашт) — ҳуқушинос, номзади илмҳои ҳуқуқшиносӣ. Вакили Маҷлиси намояндагони Маҷлиси Олии Ҷумҳурии Тоҷикистон. Зиндагинома Азизмуҳаммад Холмуҳаммадзода 4 марти соли 1959 дар ноҳияи Ашт дар оилаи хизматчӣ ба дунё омадааст. Пас аз анҷоми мактаби миёнаи 13 ба номи Камоли Хуҷандии ноҳия соли 1976 ба факултети ҳуқуқшиносии Университети давлатии Тоҷикистон (ҳоло ДМТ) дохил шуда, онро соли 1981 хатм мекунад 1. Оиладор, соҳиби ду писар мебошад. Корнома Ӯ дар вазифаҳои коромӯзи прокуратураи ноҳияи Бобоҷон Ғафуров, муфаттиши калони прокуратураи шаҳри Хуҷанд, муфаттиши прокуратураи ноҳияи Ашт, муфаттиши калони прокуратураи шаҳри Исфара, муфаттиши корҳои махсусан муҳим ва сардори шуъбаи тафтишотии прокуратураи вилояти Суғд, муовини сардори Раёсати тафтишотӣ, сардори шуъбаи назорат бар тафтишоти пешакӣ ва таҳқиқ дар мақомоти Вазорати корҳои дохилии Прокуратураи генералии Ҷумҳурии Тоҷикистон, сардори Раёсати тафтишотии прокуратураи вилояти Суғд, прокурори вилояти Хатлон, муовини якуми прокурори генералии Ҷумҳурии Тоҷикистон, муовин ва муовини якуми вазири адлияи Ҷумҳурии Тоҷикистон фаъолият намудааст. 28 феврали соли 2010 аз ҳавзаи интихоботии Ашт 17 вакили Маҷлиси намояндагони Маҷлиси Олии Ҷумҳурии Тоҷикистон даъвати чорум интихоб шудааст 2. 1 марти соли 2015 аз ҷониби бахши ҲХДТ дар ноҳияи Ашт маротибаи дуюм дар ҳавзаи якмандатаи интихоботии Ашт 17 вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст. Ҷоизаҳо Хидматҳои Азизмуҳаммад Холмуҳаммадзода дар мустаҳкам кардани қонуният ва тартиботи ҳуқуқӣ бо ордени Шараф, рутбаи Мушовири давлатии адлияи дараҷаи 2 (генерал-лейтенанти адлия), Корманди фахрии Прокуратураи Ҷумҳурии Тоҷикистон, ифтихорномаҳои прокурори генералии Ҷумҳурии Тоҷикистон, вазири адлияи Ҷумҳурии Тоҷикистон ва дигар вазорату идораҳои ҷумҳурӣ қадрдонӣ шудааст.
Азизуллоҳ Зоҳидӣ

Азизуллоҳ Зоҳидӣ, мутахаллис ба Азиз — хаттот ва шоир и форс-тоҷик. Зиндагинома Бо тахаллуси Азиз низ машҳур аст. Ӯ ба "Дарёи аброр"-и Амир Хусрави Деҳлавӣ ҷавоб гуфта, дар пайравии "Таҷнисот"-и Котибӣ бо номи "Равзату-л-ошиқин" даҳномае сурудааст, ки тақр. аз 1000 байт иборат аст. Дар муқаддимаи мансури "Равзату-л-ошиқин" Зоҳидӣ овардааст, ки соли 1407 ба Ҳирот рафта, дар мадрасаҳои он ҷо 10 сол таҳсил кардааст. Баъд ба дарбори Бойсунқур Мирзои писари Шоҳрух (ҳукмронӣ 1409-47) роҳ ёфта, соли 1417 маснавии худро ба номи ӯ танзим намудааст. Азбаски Зоҳидӣ даҳномаи худро дар пайравии "Таҷнисот"-и Котибӣ эҷод кардааст, ҳар байти ин асар дорои санъати таҷнис ва зуқофиятайн аст. Чунончи: Зуҳраро чанг ё рабоб кӣ дод? Лаъл дар санг, ё Раб, об кӣ дод? Як нусхаи "Равзату-л-ошиқин"-и Зоҳидӣ дар китобхонаи Музейи Бритониё маҳфуз аст.
Азизуллоҳ Қадрии Балхӣ

Азизуллоҳ Қадрии Балхӣ — шоир и форс-тоҷик ва аз наҷибзодагони Балх. Зиндагинома Дар Бухоро таҳсил ва зиндагӣ кардааст. Охири умраш дар хидмати Садри Сарир гузаштааст. Аз осори Қадрӣ намунаҳо тавассути тазкираҳо (мас. "Туҳфату-л-аҳбоб фӣ тазкирати-л-асҳоб"-и Возеҳ) ва баёзҳо боқӣ мондаанд. Ин байт аз ӯст: Аз тиҳидастӣ нагардад шуҳрати дониш баланд, Сурма бошад тирабахтӣ бонги илму фазлро.
Азизуллоҳи Самарқандӣ

Азизуллоҳи Самарқандӣ (соли таваллуд ва вафот номаълум) — хаттоти тоҷик (асри 15). Зодгоҳаш Самарқанд. Азизуллоҳи Самарқандӣ асари Улуғбек "Зичи Улуғбек"-ро бо тамоми ҷадвалҳои мураккабаш бо хати хафифи насх китобат кардааст. Ин нусха дар Китобхонаи АИ Ҷумҳурии Ӯзбекистон таҳти рақами 2214 маҳфуз аст.
Азизулло Авезов

Азизулло Авезов (Авезов Азизулло Ҳабибович январи 1956, Хуҷанд) — иқтисоддон, доктори илмҳои иқтисодӣ, профессор. Узви вобастаи Академияи муҳандисии Тоҷикистон.
Азизхон Абодиллохон

Азизхон Абодиллохон (1849, деҳаи Синдефи Шуғнон — 1940, шаҳри Орёли Россия) — ҳоким, мингбошии Шуғнон, Шоҳдара ва Рӯшон. Зиндагинома Дар адабиёти таърихӣ бо номи Шоҳ Азизхон ва Азис Ханъ маъруф аст. Азизхон аз насли шоҳони Шуғнон (Шоҳдара) мебошад, ки то нимаи аввали садаи дар ин мантиқа фармонраво буданд. Соли 1883 Помири Ғарбӣ аз тарафи афғонҳо таҳти роҳбарии Амир Абдурраҳмонхон забт мешавад ва зулми ниҳоят бераҳмонаи онҳо дар сари мардуми навоҳии Шуғнон, Шоҳдара, Рушону Вахон то соли 1895 давом ёфт. Корнамоиҳои Азизхон Тибқи шаҳодати манобеи таърихӣ дар натиҷаи зулму куштори афғонҳо нуфуси аҳолии як худи Шуғнон аз 18 ҳазор нафар ба 5 ҳазор нафар коҳиш меёбад. Қисми мардуми ин навоҳӣ аз ҷабру зулм ба Сариқули Чин, Ӯш, Фарғона ва Андиҷон кӯч бастанд. Дар ҳамин муборизаҳои зидди зулми афғонҳо чеҳраи Азизхон ҳамчун фарди таърихӣ ва шахсияти сиёсӣ зоҳир шуд. То ин замон Россияи подшоҳӣ Осиёи Миёнаро забт карда, қисми бештари онро ба губернияи Туркистон табдил дода буд ва он аз ҷониби генерал-губернатори Туркистон идора мешуд. Русҳо аллакай дар Мурғоб буданд ва Азизхон бори нахуст аз ҷониби аҳолии маҳал ба Помири Шарқӣ, ба мулоқоти низомиёни ки то ин ҷо нав роҳ паймуда буданд, фиристода мешавад. Баъди бозгашт аз Мурғоб Азизхон барои раҳоӣ аз чанголи истибдодгарони афғон дар ташкил намудани номаҳои расмӣ аз номи аҳолии Помир ба унвони генерал — губернатори Туркистон пешсаф мешавад ва ҳамроҳ бо намояндагони рус ба Тошканд рафта мактубҳоро ба генерал — губернатор мерасонад. Июли 1894 афғонҳо ба ҳарби дастаҳои низомии рус тоб оварда натавониста рӯ ба гурез ниҳоданд. Хидмати Азизхон дар озод кардани тоҷикони Помир аз зулму асорати чандинсолаи афғонҳо бузург буд. Охири садаи Шуғнону Рӯшони соҳили рости дарёи Панҷ ва водиҳои Ғунду Шоҳдара дар як мулк муттаҳид шуданд ва Азизхон мингбошӣ таъйин гардид. Сентябри 1895 ба асоси шартномаи алоҳида байни Россияи подшоҳӣ ва Англия мулкҳои болооби Панҷ (Вахон, Шуғнон ва Рушон) ба ивази Дарвози соҳили чапи дарёи Панҷ ба Аморати Бухоро дода шуданд. Намояндаи амири Бухоро дар Помир барои ҷазби Азизхон ба корҳои аморат ба ӯ унвони мирохӯрро дода, бо "Нишони доруссалтанаи Бухорои Шариф" мукофотонид. Вале манғитиён дар ҷабру зулм аз афғонҳои аҷнабӣҳам пеш гузашта, бо андозҳои гарон, ришватситониҳо, фосиқӣ ва одамрабоиҳо мардумро ба танг оварда буданд. Августи 1904 Азизхон, пири рӯҳонӣ Сайид Юсуфалишоҳ ва Амонбек — писари мингбошии Вахон таҳти ҳимояи экспедитсияи Б. А. Федченко ба Тошканд сафар карда, масъалаи аз итоати Бухоро баровардани Помир ва ба ҳайати Россия даровардани онро ҳал намуданд. Ордену медалҳо Азизхон ҳамчун роҳбари минтақавии қисмати зиёди Помир аз номи ҳукумати подшоҳии рус соли 1901 бо ордени Феврали 1913 Азизхон расман дар ҷашни 300-солагии батахтнишинии авлоди Романовҳо дар шаҳри Санкт-Петербург иштирок карда, бо медали юбилейии.
Азим Мулалиу

Азим Мулалиу — футболбози Албанӣ, муҳофиз.
Азим Азизов

Азим Азизов (20 ноябри 1953, Хуҷанд — 26 августи 2010, Душанбе) — духтури кӯдакон, доктори илмҳои тиб, профессор. Зиндагинома Хатмкардаи факултети педиатрии Институти давлатии тиббии Тоҷикистон (ИДТТ) ба номи Абуалӣ ибни Сино. Духтури кӯдакон, ординатори кафедраи бемориҳои кӯдакони ИДТТ, аспиранти Институти тиббии шаҳри Ростови Федератсияи Россия, ассистент, дотсент, мудири кафедраи таълими бемориҳои кӯдакони ДДТТ (аз 1997). Фаъолияти илмӣ Оид ба масоили нефрологияи кӯдакон як силсила тадқиқот анҷом додааст. Муаллифи зиёда аз 100 асару мақолаҳои илмӣ, 8 тавсияи методӣ ва пешниҳоди навоварона аст. Мақолаҳояш дар хориҷи кишвар ба табъ расидаанд. Таҳти роҳбарии ӯ кафедра ба масъалаи омӯзиши пулмонологияи кӯдакон машғул буд. Осор.
Азизҷон Раҳмонов

Азизҷон Салмонович Раҳмонов (2.10.1961, шаҳри Ваҳдат) — муаррих, номзади илмҳои таърих, дотсент. Зиндагинома Солҳои 1979–1984 дар факултети таърихи Донишкадаи давлатии омӯзгории шаҳри Душанбе ба номи Т. Г. Шевченко таҳсил кардааст. Солҳои 1986–1988 котиби комсомолӣ ва ассистенти кафедраи таърихи ҲКИШ-и Донишкадаи давлатии омӯзгории шаҳри Душанбе ба номи Т. Г. Шевченко буд. Солҳои 1989–1991 дар аспирантураи донишкадаи омӯзгорӣ таҳсил дошт. Солҳои 1992–1996 ҳамчун муаллими калони кафедраҳои таърихи сиёсӣ ва таърихи халқи тоҷики Донишгоҳи давлатии омӯзгории Тоҷикистон ба номи Садриддин Айнӣ, 1996–2002 мудири шуъбаи фарҳанг ва иттилоот, ҷонишини раиси Раёсати ҷамъияти дӯстӣ ва равобити фарҳангии Тоҷикистон кор кардааст. Аз соли 2003 ҳамчун муаллими калони кафедраи муносибатҳои байналхалқии Донишгоҳи славянии Русияву Тоҷикистон кор мекунад. Муаллифи як силсила мақолаҳои илмӣ ва илмию методӣ мебошад, ки дар онҳо масъалаҳои таърихи сиёсӣ ва ҳаракатҳои ҷамъиятии солҳои 90-уми Тоҷикистонро баррасӣ кардааст. Осор.
Азим Амин

Азим Амин (Азим Аминов майи 1951, Душанбе, ҶШС Тоҷикистон, ИҶШС) — номзади илмҳои филология, адабиётшинос, узви Иттифоқи нависандагони Тоҷикистон. Аълочии маорифи Тоҷикистон 1. Зиндагинома Азим Амин 11 майи соли 1951 дар Душанбе ба ҷаҳон омадааст. Соли 1974 факултаи филологияи тоҷики Донишгоҳи давлатии Тоҷикистон ба номи В. И. Ленинро хатм кардааст. Чанде корманди илмии Пажӯҳишгоҳи забон ва адабиёти ба номи Абӯабдуллоҳи Рӯдакӣ, баъдан аспиранти Донишкадаи адабиёти ҷаҳони ба номи Максим Горкий (Маскав) буда, дар ҳамон ҷой рисолаи номзадӣ дифоъ кардааст. Солҳои ходими илмии Пажӯҳишгоҳи забон ва адабиёти ба номи Абӯабдуллоҳи Рӯдакӣ, корманди масъули ДИ ПҶТ, ноиби ректори Донишкадаи давлатии санъати Тоҷикистон ба номи М. Турсунзода, нойиби ректори Донишкадаи давлатии забонҳои Тоҷикистон ба номи Сотим Улуғзода буда, аз соли 2005 дотсенти кафедраи назария ва амалияи ВАО-и Донишгоҳи славянии Русияву Тоҷикистон аст. 2. Эҷодиёт Муаллифи рисолаи "Рубоӣ ва лирикаи фалсафӣ дар шеъри тоҷики даврони шӯравӣ", чандин китоби дарсию дастури таълим мебошад. Чанде аз мақолаҳояш дар нашрияҳои Маскав ба табъ расидаанд.
Азиково (ноҳияи Собин)

Азиково - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Собин, ки дар вилояти Владимир қарор дорад, дохил мешавад.
Азим Насимов

Азим Насимов (20.05.1936, деҳаи Искодари ноҳияи Айнӣ), иқтисоддон, номзади илмҳои иқтисодӣ, дотсент. Зиндагинома Солҳои 1954–1958 дар Донишгоҳи молиявӣ-иқтисодии шаҳри Ленинград таҳсил кардааст. Солҳои 1958–1961 ҷонишини директори Техникуми молиявӣ- омории шаҳри Орҷоникидзеобод (имрӯза Ваҳдат) оид ба корҳои таълимӣ, 1961–1964 аспиранти кафедраи иқтисоди сиёсии Донишгоҳи давлатии Тоҷикистон ба номи В.И. Ленин, 1964–1965 муаллими калони кафедраи иқтисоди сиёсӣ, 1965–1970 муовини ректори донишгоҳи номбурда оид ба таълими шабона буд. Солҳои 1970–2008 ҳамчун дотсент, мудири кафедраи иқтисод ва идоракунии маорифи факултети математикаи Донишгоҳи давлатии омӯзгории Тоҷикистон ба номи С. Айнӣ кор кардааст. Аз соли 2008 то ба имрӯз декани факултети иқтисодёт ва идоракунии соҳаи маорифи донишгоҳи мазкур мебошад. Солҳои 1995– 2000 вакили мардумӣ дар маҷлиси намояндагони Ҳукумати шаҳри Душанбе буд. Оид ба фоидаҳои ҷамъиятии истеъмол ва нақши онҳо дар инкишофи соҳаи иҷтимоӣ тадқиқоти илмӣ ба анҷом расонидааст. Муаллифи якчанд асару мақолаҳои илмӣ, илмию методӣ ва илмию оммавӣ мебошад. Бо нишони сарисинагии "Аълочии маорифи Тоҷикистон" ва ифтихорномаҳои Вазорати маорифи Ҷумҳурии Тоҷикистон сарфароз карда шудааст. Осор.
Азим Фатуллайев

Азим Икзамудинович Фатуллайев — футболбози русӣ, нимҳимоятгар.